Sunny

Sunny (; oikealta nimeltään Lee Soon-kyu ; s. ) on yhdysvaltalainen laulaja, tanssija, näyttelijä ja radiojuontaja. Hänet tunnetaan eteläkorealaisesta yhtyeestä Girls’ Generation (koreaksi ”So Nyuh Shi Dae/So Nyeo Shi Dae” josta lyhenteenä SNSD).

Elämäkerta

Sunny syntyi 15. maaliskuuta 1989 Orange Countyssa, Kaliforniassa, ja muutti Kuwaitiin ollessaan lapsi. Hänen perheensä muutti Etelä-Koreaan Persianlahden sodan aikoihin. Hänen isällään oli opiskeluaikoinaan bändi nimeltä Hwaljooro. Hän on veljentytär Lee Soo Manille, SM Entertainmentin perustajalle.

Vuonna 1998, Sunny meni Starlight Entertainmentiin harjoittelijaksi viideksi vuodeksi ennen siirtymistään Starworldiin, missä hänestä tuli jäsen duoon nimeltä ”Sugar”, joka ei koskaan debytoinut. 

Vuonna 2007, SM Entertainmentin laulaja Ayumi suositteli Sunnya yhtiöön. Usean harjoittelukuukauden jälkeen, Sunny debytoi Girls’ Generationin jäsenenä samana vuonna.

Musiikkiura

Girls' Generation

Sooloura
Sunny on osallistunut sooloartistina useille soundtrack-albumeille, laulaen tunnuslaulun "You Don't Know About Love" SBS:n draamalle Working Mom (2008), "Finally Now" IPTV:n elokuvalle Story of Wine (2009) sekä "Your Doll" SBS:n sarjalle Oh! My Lady (2010).

Hän esitti MBC:n sarjassa Heading to the Ground (2009) Taeyeonin kanssa kappaleen SarangInGulYo (eng. It's Love) ja toisen kappaleen nimeltä Motion yhdessä Girls' Generationin kanssa.

Sunny ja muut yhtyeen jäsenet Jessica, Taeyeon, Tiffany ja Taeyeon (yhdessä poikabändi 2PM:n kanssa) lauloivat kappaleen "Cabi" korealaiselle vesipuistolle nimeltä Caribbean Bay.

Hän osallistui S.E.O.U.L. -projektiin yhdessä Super Juniorin Kyuhyunin, Leeteukin, Ryewookin, Sungminin, Donghaen sekä yhtyeen jäsenten Seohyunin, Sooyoungin, Jessican ja Taeyeonin kanssa. 

Sunny oli mukana Brown Eyed Girlsin naisräppärin Miryon kappaleessa "I Love You, I Love You" hänen ensimmäiseltä soolominialbumiltaan Miryo A.K.A JoHoney vuonna 2012.

Hän lauloi myös dueton "It's Me" vuonna 2012 yhdessä f(x):n Lunan kanssa draamaan To the Beautiful You.

Vuonna 2013, Sunny lauloi kappaleen "The 2nd Drawer" MBC:n draamaan "The Queen's Classroom". Hän oli mukana myös SBS:n ystävyysprojektissa "You Are A Miracle" yhdessä Seohyunin, Yurin, Tiffanyn ja monen muun eteläkorealaisen artistin kanssa.

Vuonna 2014, Sunny lauloi itse säveltämänsä kappaleen hänen uudelle radio-ohjelmalleen "FM Date".

Ura näyttelijänä

Ääninäyttely
Sunny toimi ääninäyttelijänä animaatiossa "The Outback" yhdessä SHINeen Taeminin kanssa. Hän dubbasi myös elokuvalle Rio 2 yhdessä ZE:An Siwanin kanssa.

Näytteleminen
Sunny näytteli Brenda Strongin pääosaa eteläkorean versiossa Broadwayn musikaalista 'Ota kiinni jos saat', jota näytettiin teattereissa 28. maaliskuuta 2012-10. kesäkuuta 2012. Hän sai esityksestään positiivisia arvosteluja ja oli ehdolla "Paras uusi näyttelijä" -kategoriassa  "The Musical Awards" -palkintogaalassa. Sunny palasi Brendan rooliin joulukuussa 2012, 9. helmikuuta 2013 asti.

Sunny näytteli Kathy Seldenin pääosaa SM Entertainmentin versiossa Broadwayn musikaalista Singin' in the Rain vuoden 2014 kesällä.

Sunny teki cameoroolin KBS2:n draamassa 'Unstoppable Marriage' vuonna 2008. Hän esiintyi myös MBC:n draamassa 'Tae Hee, Hye Kyo, Ji Hyun' vuonna 2009, ja teki toisen cameoroolin vuonna 2011 yhdessä muiden Girls' Generationin jäsenten kanssa japanilaisessa draamassa 'Sazae-san: special 3'.

TV-sarjat
Sunny oli vakituinen jäsen ohjelmassa Star Golden Bell, kunnes Girls' Generationin uusi laulu Oh! ilmestyi.

Sunny, yhdessä Yurin kanssa, oli osa eteläkorelaista tosi-tv-ohjelmaa Invincible Youth, jossa he olivat osa G7:mää koostuen seitsemästä tytöstä eri bändeistä. Girls' Generationin Japanin debyytin ja muun toiminnan takia, Sunny jätti ohjelman yhdessä Hyunan ja Yurin kanssa kesäkuussa 2010. 

17. lokakuuta 2011 vahvistettiin, että Sunny liittyisi Invincible Youth 2 toiselle tuotantokaudelle Hyoyeonin kanssa. Hän oli ainoa palaava jäsen alkuperäisestä G7:stä. SM Entertainmentin edustaja ilmoitti 6. kesäkuuta 2012, ettei Sunny olisi enää vakituinen jäsen muiden sarjan G6-jäsenten kanssa.

Juontaminen

Radiojuonto
Sunny toimi DJ:nä (Super Juniorin Sungminin kanssa) radio-ohjelmassa Chunji, joka päättyi heinäkuussa 2008. 

Vuonna 2009, hän vieraili viikoittain Taeyeon's Chin Chin Radio radio-ohjelmassa, esiintyen joka torstai Park Ki Youngin kanssa heidän "Tyttöjen jutut" -kulmassaan. Sunny lähti ohjelmasta lokakuussa 2009.

Sunny on nykyään DJ:nä MBC FM4U:n radio-ohjelmassa FM Date. Ohjelmaa lähetetään joka ilta kaksi tuntia. Se antaa lämpimän, mukavan tunnelman työtuntien jälkeen. Hän aloitti ohjelman juontamisen 12. toukokuuta 2014.

Televisiojuonto
Sunny isännöi musiikkiohjelmassa nimeltä The M (SS501 Kim Hyung Junin ja 2AM Im Seulongin kanssa), mutta joutui lähtemään ohjelmasta kiireisen aikataulunsa vuoksi. Hänen viimeinen esiintyminen ohjelman juontajana oli 4.huhtikuuta 2010.

Sunny oli osana julkkisvahvistetussa näyttelijäkaartissa SBS MTV:n ohjelmassa "Music Island", missä hän oli soolojuontajana ensimmäisen kerran.

Diskografia

Filmografia

Elokuvaroolit

Draamat

Varieteeohjelmat

Musiikkiteatteri

Juonnot

Musiikkivideoesiintymiset

Radio-ohjelmat

Lähteet

Aiheesta muualla 
 
 

Eteläkorealaiset laulajat
Girls’ Generation
Vuonna 1989 syntyneet
Elävät henkilöt